
Lijevo gore : 

NADBISKUP BAUER NA LIVADI 
kod Stične godine 1935. 

Desno gore : 

NADBISKUPI BAUER I JEOLIČ 1 BISKUPI 
ROŽMAN I TOMAŽIČ 
u Stični godine 1936. 

Lijevo : 

NADBISKUP BAUER KRAJ MLINA 
g. 1935. 


Desno: 

NADBISKUPI BAUER I JEGLIĆ 
s opatom clstercItS g. 1936- 
Sve slike joto Cvetan 


■f ■ •• 

Lijevo: 

DVORIŠTE 

CISTERCITSKOG 

SAMOSTANA 


Desno : 
NADBISKUP 
‘ DR BAUER I OPAT 
i] CISTERCITA 
god. 1936. 


STIČN A 

OMILJBI^O rjBJTKO BORAVIŠTU 

f HRVATSKOGA METROPOLITE DRA ANTUNA BAUERA 
POSLJEDNJIH GODINA NJEGOVA ŽIVOTA 

Desno : 

POGLED NA ST1ČNU S CISTERCITSKIM SAMOSTANOM, 
u kojem su rado ljetovali nadbiskup Dr Antun Bauer 1 nadbiskup Dr Jeglić 

GODINA I 


ROĐENJE KRISTOVO 

Medaljon izrađen u emalju od gornjoitalske škole 15. v. nalazi se 
u Povijesno-umjetničkom muzeju u Beču 


Pred Badnju noć 


Daj, da vjetrovi stresu oblačinu tmastu 
i prostori plavi da se rašire u vedrinu, 
bregovi u bjelini da porastu 
u visinu. 


Neka se svjetlost na zemlju prolije u kiši 
na putove, da se ustave u trku, 
na zemlju mrku, 
što moli za mir tiši! 


Podgrij ljubav, da je osjete siromasi 
u okrepi svoga ispaćenog tijela, 
u nama sve misli na nedjela 
ugasi! 

Stjepan Hrastovec 




Novela Badnje večeri 


NA RASKRŠĆU 


Napisala Karla Kotesarić 


U tvornici, tkanina zazviždala je sirena. Malo 
zatim se zaustaviše kolesa i huka i zvrka pre- 
stade. Bijaše istom dva sata po podne, ali Bad- 
nji je dan, ii tvorničar je poklonio radnicima 
ono nekoliko sati rada. 

Pred tvornicom čekale su saonice. Sluga je 
donio iz kuće opsežne omote i predao ih koči- 
jašu. Za njim je došao tvorničar, pristao čovjek 
oko četrdeset godina, te mlada mu žena Andri- 
jana. Sjeli su u saonice, sluga ih pokrio gunjem, 
vranci potegli i odletjeli kao vile put gore. Ta- 
mo bijaše dvorac, u kojem je tvorničar sa že- 
nom običavao provoditi blagdane. 

Sniježilo je sve više. Male su se zvjezdice 
spajale i padale kao velike pahuljice, Božje 
plahtice, na zemlju. Zastrle šu kraj, pomele pu- 
tove i staze, izravnale polja. Sumrak se spu- 
štao i snijeg odrazivao neobično lijepo, modri- 
kasto svijetlo. Cijeli je kraj mukom zamuknuo. 
Ljudi, životinje i priroda susprezali su dah u 
očekivanju onog tajanstvenog, što ima da dođe 
u svetoj Badnjoj noći, kad še obnovi betlehem- 
sko čudo i Isus se nanovo porodi. 

1 njih dvoje u saonicama osjećali su tajan- 
stvenu moć obnavljanja. Sjedjeli su šutke pre- 
puštajući se čaru božičnog raspoloženja. 

Najednom su konji poskočili na stranu i mal- 
ne prevrnuli saonice. Kočijaš je ljuto zapucao 
bičem i vranci udarili u kas. 

»Stani, Petre!« dovikne gospodar koči jašu. 
»Čini mi se, nešto leži pod snijegom.« 

Petar je zaustavio konje, i gospodar skočio 
sa saonica. Pošao je do hrpe, od koje su se 
uplašili konji i odgrnuo tanku naslagu snijega. 
Pod njim je ležala mlada žena. U ukočenim ru- 
kama držala je djetešce od tri godine. 

Andrijana je slijedila muža. 

sfživu li još?« zapita zaprepaštena. 

»Ne znam,« odgovori tvorničar. »Izvadit ćemo 
najprije dijete iz njenih ruku, ali oprezno, da 
jadnoj ženi ne polomimo prste.« 

»Dijete je još toplo,« reče radosno Andrijana 
i podigne mališa. »Majka ga je zaklonila. Na- 
prčilo je ustašca, sad će udariti u plač. Ali kako 
majka?« 

»Sva je ozebla,« odgovori tvorničar, »no pod 
pazuhom je još topla. Učinit ćemo sve, da je 
spasimo.« 

Koja dva sata iza toga išao je drumom mlad 
čovjek u ponošenom odijelu i istrošenim cipe- 
lama. 

»Neka vrag odnese i snijeg i svetkovinu i 
pasji taj život!« psovao je. »Kad cijelu godinu 
ne možeš toliko zaraditi, da uzmogneš kupiti 


topli kaput i čvrste cipele za zimu, onda na čast 
i život! Božić — da! Jednim do> zuba, a drugim 
do suza. Da je snijeg bar hrana nebeska, ali si- 
romaha i sam Bog zaboravlja. Prokleto!« za- 
kune i mukom izvuče nogu iz jarka. 

Ogledao se. Bio je drumu na raskršću. Ovamo 
vodio put, u dVorac, a tamo u selo. Stajao je 
jedno vrijeme neodlučan. 

»A šta!« reče onda. »Dosad sam bio pošten, 
ali kad je čovjek go, bos i gladan, a nema ni ot- 
kuda pomoći, onda nužda zakon izmenjuje.« 

Grcao je po snijegu smjerom prema dvorcu. 
Kad je stigao, obilazio ga i razgledao. Zavirivši 
u kuhinju uvjerio se, da su domaći tamo zapo- 
sleni pripremama za Badnje veće. Šuljajući se 
dalje opazio' je, da je samo jedna soba u prvom 
katu rasvijetljena, a pri zemlji jedan prozor 
malo otvoren. Dobra prilika, da kroza nj uđe u 
dvor. Htio je sačekati, dok se unoći, ali snježna 
ga studen natjera, da se odmah lati posla. Uspeo 
se na prozor i skočio u sobu. Tu je nekoliko tre- 
nutaka stajao nepomičan i prisluškivao. No sve 
je ostalo tiho i mirno . . . 

U dvorcu su se svi veselili, da je gospodare- 
vom brižljivošću prividno mrtva žena povraće- 
na u život. I svii su nastojali da joj prikažu što 
više ljubavi. Nesretnu je ženu stigla nezgoda na 
putu u zavičaj. Imala je poći do obližnjeg sela 
i tamo počekati svog muža. Uslijed slabe hrane 
malaksala je na cesti. Sjela je na hrpu kamenja, 
da se odmori, i u tome ju je san prevario. Kad 
se probudila, našla se kod dobrih ljudi u pri- 
jatnoj sobi. Na pitanje, gdje joj je djetešce, 
odgovoriše, da je zdravo i veselo kod gospoda- 
rice. Smirena i zadovoljna ispružila se na me- 
koj postelji, te naskoro opet zadri jemala. 

Kad je stranac skočio u sobu, prenula se žena 
iza sna i vidjela, kako se netko šulja kroz sobu. 
Uplašila se. Nije znala, bi li zvala družinu ili 
pričeka! a, da vidi, što će biti. Čovjek se odšuljao 
do vrata, otvorio ih i stao na prag. Čini je žena 
ugledala njegov lik u svijetlu, što je dopirao 
s hodnika u sobu, skočila je kao munja iz po- 
stelje i pohitila do njega. Pritisnuvši mu ruke na 
usta šanula mu u uho: 

»Franjo, za Boga, što si nakanio?!« 

Stranac se lecnuo. U prvi čas nije mogao da 
se snađe. Nije mogao shvatiti, kako mu je dru- 
žica došla ovamo. No žena ga već povukla u 
sobu i tiho zatvorila vrata. 

»Franjo!« reče dršćući, »na što si se dao? Ti, 
koji nisi nikad dirnuo u tuđe, ne ćeš valjda na- 
nijeti zlo ljudima, koji su ti spasili ženu i di- 
jete?« I ona mu ispriča što se dogodilo. 




pokucTVO KRIT 

TVORNICA NOVA GRADIŠKA 

JURIŠIĆEVA ULICA BROJ 3 ., 


Muž je šutke sluša, a kad ga je zamolila, da 
se što prije vrati kroz -prozor i traži ulaz kod 
glavnih vrata, posluša je . . . 

U prvom katu kitila je Andrijana bor. Mila 
curičica sjedjela je na ćilimu do nje, pa se igrala 
zlatnim zvijezdama. Upraviteljeva žena ju je 
okupala i preobukla u čisto rublje i u haljinicu 
svoje kćerkice. Djetešce, koje je isprva očajno 
plakalo za majkom, primirilo se i udomaćilo, pa 
se igralo i tepalo sve, što je god znalo Gospo- 
dar i gospodarica su se zabavljali s malom, 
smijali joj se i mazili je. Tako se približilo veče 

Andrijana je dovršila pripreme. Htjela je za- 
paliti svjećice i po starom običaju zazvoniti 
zvonce. Uto uđe sluga Ivan. 

»Napolju je ozebao čovjek,« javio je, »koji 
tvrdi, da mu je žena i dijete u dvoru« 

»To je zacijelo otac naše male djevojčice!« 
uskliikne Andrijana. »Njega je sam Bog doveo 
ovamo.« I reče slugi: »Dobro je, Ivane, gospo- 
dar će odmah doći.« 

A kad sluga ode, zamoli muža, ne bi li upot- 
punio božićno djelo i nadario pridošlicu toplim 
stvarima, te ga sa ženom i djetetom pridržao 
kao gosta preko blagdana. 

Noćca se već prikučila, kada je Andrijana za- 
kucnula u zvonce. Kućna je čeljad jedva išče- 
kala znak, pa je veselo i radosno dohrlila u ve- 
liku dvoranu. S njom su ušli i dvoje ljudi, kojima 
su gospodari udijelili toplu odjeću i obuću, te 
ih milo pozvali, da božićuju s njima. 


Svi su se skupili oko bora, na kojemu su bli- 
stale svjećice, i složno zapjevali, milu božičnu 
pjesmicu. I tada se obnovilo divno božićno čudo 
i taknujo mrkog putnika u srce. Suznih očiju 
gledao je anđela, koji je trepetao na vrhu bo- 



ANĐELl SVIRAJU Slika iz 16. stoljeća 

Dar biskupa Štrosmajera Galeriji Slika u Zagrebu 

žićnog drvca i zahvalan i sretan osjećao, da ga 
je Božji promisao u posljednji čas povratio na 
pravi put. 


VIZIJA O JASLICAMA Spjevao Ton Smerdel 


Oh, probudi u meni, vizijo lijepa, miris svježe 

grude 

i daj, da ljubavi mi srce puno bude, 
jer žeđam u danima ovim za krinovima bijelim. 
1 molim te, da iz srca moga prokaplje krv prava 
kao žrtva pomirenja za strasti moje i želje 
sve one, koje me u svijetu nesrećnim čine, 
a razumjet ne mogu bijeg k Bogu i zemlji 
blagog našeg pjesnika oca Franje, 
koji je volio, jednako ljude i ptice. 

Probudi u meni, o noći svijetla, posmijeh 
neba i radost mi jednu pruži o dobroti Krista, 
kad jedino tako osjećaji vaza su čista, 
u koju se primiti može posmijeh i pogled 
žalosnog, do krvi izmučenog dobrog čovjeka 

Krista. 

I pobjeći danas da mogu od okova ovih 
i rastrgnuti lance obzira i filozofa, 
pa biti dobar ko majke naše i bake 
te naći u patnji i bolu s miso otkupljenja. 

Oh, noći blagosti puna! Oh, noći sveta, 
oh, noći tiha, u kojoj je suza svaka drago- 
cjena 

i uzdah svaki prava i najbolja meta 
sreći djedova naših! 

Oh, noći mirisa puna svježega zdravlja na 

snijegu 


i mirisa smole sa zubalja, koje će. slikovito 
u mome selu gladne i site k jaslicama da vode. 
Oh, noći, ti puna si istine i dubine riječi na 

gori, 

pa učini, da On se smiluje razbojnicima nama, 

ljudima dvadesetoga vijeka, 

koji zbog koristi i vlasti prirodna palimo blaga 

i bratu zalogaj krademo slatki 

i bosonogu ne damo obuću potrebnu 

i djecu u utrobi često ubijamo herodski 

muklo uz pomoć zakona i mode. 

Oh, noći svijetla i blaga, mira i žita 
nam daj, jer gladni smo kruha i duha 
više od neukih pastira u vrijeme Augusta cara. 
Oh, jaslice simbol su i meta mira i sreće, 
u jaslicama Krist podari svima po komad pravde 
i slatkog pšeničkoga kruha. 

Zato misao i molitva tamo moja hita 

bez sumnji i pitanja za sutra 

kao u ona biblijski lijepa jutra, 

da srce barem rukama tako krvavim 

poklonim sa tajnama svojim Njemu 

i da ljubav se prospe ko zvuk seoskog zvona 

nečujno i tiho. 

O jaslice male, o noći sveta i blaga! 



Doživljaj Badnje noći 


HRVATSKE BOŽIČNE PJESME U STRANOM SVIJETU 


godinu štedio je djed, penzionirao, i 
molio Boga za zdravlje svoje obitelji, da bi još 
jednom prije smrti proslavio blagdan ljubavi — 
Božić okružen svojom cijelom obitelju 
U prostranoj sobi stare zagrebačke građan- 
ske kuće okupila se cijela obitelj oko rasvjet- 
Ijenog bora i lijepih improviziranih jaslica. Ti- 
travo svijetlo svjećica stvaralo je neku mistič- 
nost i pobožnost. Soba je mirisala od svježih 
jelovih grančica. Djed zapjeva, a s njim cijela 
obitelj : »Narodil nam se Kralj nebeski . . . Boži- 
ću se stoga veselimo svi i slavimo Boga, koj na 
zemlji bdi.« Pod borom cijela hrpa darova sa 
imenom, kome je dar namijenjen. 

Svi se izljube i čestitaju »Sretan Božić«. Pre- 
sretan djed pun dragosti i milja promatra zado- 
voljnu i veselu unučad. Posjedaše uz prostrt 
stol, po kome ima nešto slame, oraha, jabuka i 
žita. U sredini stola je kolač kolednik i zelena 
pšenica povezana hrvatskom trobojkom i kan- 
dilbm, koje gori za pokojne duše obitelji. 

Imali su običajnu badnju večeru. Vinsku ju- 
hu, ribu, pa rezance s makom i orasima. Kod 
stola je vladala obiteljska sreća. Sretni i zado- 
voljni zaboravili su na sve teške životne prili- 
ke i slavili Boga pjevanjem božićnih pjesama. 
Usred te slave uze riječ razdragani djed: 

— Hvala Bogu svemogućem, da mi je ispu- 
nio moju zadnju želju, da vas imam još jednom 
sve na okupu ovako čile i zdrave. Nema ljepše 
sreće na ovom svijetu nego slaviti Boga i Božić 
sa cijelom ljubljenom porodicom. Ne razumi- 
jem, kako današnja generacija bježi na Božić od 
kuće. Pa to je praznik čiste ljubavi Čuvajte 
tu ljubav i sve, što je skopčano, sa manifestaci- 
jom ljubavi: čuvajte Božić i" sve naše lijepe 
božićne pjesme i običaje. I u nevolji i u tuzi vas 
okrepljuje i bodri božično slavlje. Pogotovu 
smo mi Hrvati sretni, da imamo toliko lijepih 
božičnih pjesama, koje su i stranci prisvojili. 

Bilo je to 1916 godine, kada je vladao svije- 
tom rat. Naš komandant bio je bivši husarski 
časnik — podrijetlom Mađar. On zamisli paklen- 
ski Badnjak htijući zaskočiti neprijatelja — Ru- 
sa i Rumunja, koji ,su pravoslavne vjere. Računao 
je s ruskom sentimentalnom dušom, koja ne će 
ometati ni neprijatelju Badnjak. I zato odredi 
za 1 1 sati u noći na sam Badnjak napadaj na 
neprijatelja. Taj naš komandant bio je čovjek 
bez obitelji i obiteljskih osjećaja, pa je samo 
iz pohlepe za ratnom slavom naredio taj napa- 
daj. Međutim on sam nije bio tom prilikom po- 
šteđen, jer su neprijatelji silnom topničkom 
vatrom odbili napadaj, pa su granate pogađale 
i njegov stan. Hvala Bogu, ja sam bio pošteđen 
od tog pokolja, jer sam imao potražiti zaostala 
pojačanja. Jašio sam cijeli dan sa svojim orđo- 
nansom. Bio je to sumoran, hladan, kišovit Bad- 
njak. Svagdje puštaš, blato i kaljuža. Jurili smo 
naprijed mokri i ozebli. 


Napisao Stjepan Gotvald 
Već se spustio mrak. Mi postimo badnji post. 
Ali treba konje nahraniti i napojiti. 

Stanemo u nekom seocu. Uđemo u dvorište 
seljačke potleušice, iz koje izađu dva zgrbljena 
prestrašena starca. Klanjali su nam se do zemlje. 
»Njimik, njimik«, počeše oni, »domule lokoti- 
nent, moskali šecko zabrali.« Stara pjesma, mi- 
slim ja. Uvjerio sam ih, da ništa od njih ne tre- 
bamo osim malo štale i vode. 

Opet sedlamo malo odmorene, nahranjene i 
napojene konje i nastavimo put u Badnju noć 
Nigdje žive duše. Ne čujemo ni laveža pasa 
Okrenuo je sjever. Ta noć trajala je vječnost. 
Kada smo već bili sa-sma apatični, ukaže nam 
se svjetlost na jednom zavoju na nekoj uzvisini 
Erdeljskoga gorja. Bilo nam je, kao da ugle- 
dasmo repaticu, koja vodi u Betlehem Bila je 
to neka crkva. Odlanulo nam je. U crkvi ječe or- 
gulje i ljudi pjevaju. Pričinja mi se, da čujem 
poznatu ariju. Pođosmo brže u crkvu. Prošlo je 
podizanje na ponoćki. Crkva je puna žena, sta- 
raca i djece. Najednom zaori u crkvi: »Slava 
Bogu na visini«. Pomislih, da sanjam ili da je 
to plod nostalgije i bolesne duše Ali se redaju 
i dalje naše lijepe božićne pjesme: »Veselje ti 
navješćujem«, »U sej vrime godišta«, »Bog se 
rodil od Divice« . . . Nisam sve to razumio. Gdje 
sam, šta sam? U meni se od sreće miješahu osje- 
ćaji tuge i veselja, žalosti i radosti. Pokušam da 
govorim sa seljacima, ali ne znadu hrvatski. 

Poslije ponoćke odoh u samostan kraj te 
crkve. Gvardijan me lijepo primi, ukonači i ra- 
zjasni to čudo. To je glasovito erdeljsko pro- 
štenište Marija Radna sa 2500 župljana Mađara, 
Nijemaca i nešto Rumunja. Franjevci su bili sa- 
mi Mađari. Svake godine u adventu uči jedan 
fratar mladež pjevati stare tradicionalne hrvat- 
ske božićne pjesme, koje se pjevaju samo na 
ponoćki. Mjesto Mariju Radna osnovali su Hr- 
vatii njihovi franjevci, koji su ih vodili, kada 
su bježali pred Turcima. Sa sobom su donijeli i 
sliku Majke Božje, koja je i sada nad glavnim 
oltarom. Jedan fratar htio je prije rata uvesti, 
da se i na ponoćki pjeva mađarski. No malo da 
nije došlo do gungule između Nijemaca i Ma- 
đara. Zato gvardijan odredi, da ostane po sta- 
rom, i tako se još i danas tu u stranom svijetu 
pjevaju naše lijepe božićne pjesme. Meni su ovaj 
puta bile melem u onom ratnom jadu ... 

Vidite, draga moja djeco, često puta niti ne 
slutimo, kako, kada i gdje nam pomaže vjera 
! Jijepi vjerski običaji naših starih otaca. Stoga 
ih vama predajem u amanet, ovake ih čuvajte, 
da možete i vi osjetiti ovu jedinu istinitu i nepa- 
tvorenu sreću, obiteljsku ljubav. 

Završio je sretni starina. Nastala je časovita 
tišina kod stola, koju je prekinulo brundanje ve- 
likog zvona Sv. Kralja. Mlađarija je pošla na 
ponoćku. Djed je s unucima zapjevao: »Slava 
Bogu na visini, a mir ljudem na nizini . . .« 

USPOMENE NA VELIKOGA 

IZA SMRTI ZAGREBAČKOGA NA 

(Nastavak) 

30. rujna 1928.4 

Proslava šezdesete godišnjice Društva sv. Je- 
ronima, koja je bila jučer i danas, morala je 
radi političkih prilika biti stegnuta tek na crkve- 
nu proslavu. Sinoć je u katedrali izveden prvi 
put oratorij »Posljednja pričest sv. Jeronima« 
od Širole i Deželića sina. Divno to djelo, koje 
je nastalo nastojanjem Društva sv. Jeronima, 
imalo je veličanstven uspjeh. Danas je služio sve- 
čanu pontifikalnu sv. misu nadbiskup Bauer, koji 
me na objedu kod predsj. Knežića zapitao: 

»A gdje je Hlinka?« 

»Preuzvišeni,« odgovorim, »već je bio na putu 
k nama u Zagreb, kako mi piše, kad mu je sti- 
gao naš brzojav, da je vanjska svečanost morala 
biti odgođena. Piše, da mu je vrlo žao, što mu 
je ta radost, da dođe na ovu našu hrvatsku kul- 
turnu slavu, ostala neispunjena.« 

»Zaista šteta,« potvrdi nadbiskup. 

»Preuzvišeni,« prihvatim, »što nije sada moglo 
biti u Zagrebu, možda će na godinu moći biti u 
Slovačkoj. Jubilarnu godinu Društva sv. Jero- 
nima mogli bismo završiti otkrićem spomen- 
ploče kardinalu Hauliku na njegovoj rodnoj kući 
u Trnavi. Hlinka i Slovaci bi vas, preuzvišeni, 
kao nasljednika kardinala Haulika divno doče- 
kali . . .« 

»No, vi već mislite, da ću i ja u Slovačku!« 
nadbiskup će ostavivši veliku nadu u mojdj duši. 

U Padovi 13. svibnja 1929. 

Putujem s hrvatskim hodočašćem u Rim. To 
je moje putovanje u vezi i s poklonstvenom 
misijom Sv. Ocu Papi Piju XI. u sklopu jubileja 
Hrvatskoga Književnog Društva sv. Jeronima. 
Usput evo nas i u gradu sv. Antuna, na čijem 
sam se grobu spomenuo, što mi je ono prije 12 
godina Rogulja govorio o naša dva Antuna bi- 
skupa: biskupu dru Antunu Mahniću i nadbi- 
skupu dru Antunu Baueru. Ali odmah na to na- 
metnulo mi se pitanje: dokazujemo li mi dosta 
svoje štovanje prema njima? Eto na primjer 
biskup Mahnić je već skoro devet godina po- 
kojni, a mi još nemamo ni knjige o njemu. Ne 
znači li to, da njegovo značenje kao katoličkog 
preporoditelja hrvatskog naroda pomalo pušta- 
mo da pada u zaborav? A kad tako i nadbiskupa 
Bauera više ne bude među živima, ne će li se isto 
ponoviti, da ni o njemu ne će biti napisana knji- 
ga, u kojoj bi se ocijenilo njegovo značenje u 
životu hrvatskoga naroda? Mi katolici uopće 
ne pišemo životopisa svojih velikih ljudi, pa 
se dakako onda čini, kao da ih ni nemamo. A 
baš životopisi najdivniji su i najtrajniji spome- 
nici, što ih možemo postaviti velikim ljudima. 
Takve biografske knjige nastavljaju i u dalj- 
njoj generaciji ono, što su ti velikani među 
svojim suvremenicima provodili. 

U Rimu 18. svibnja 1929. 

Danas sam doživio jedan od najljepših i naj- 
nezaboravnijih dana svoga života. Već pet da- 

na sam s hrvatskim hodočašćem ovdje u sredi- 
štu kršćanstva. Od prvoga časa, kad sam iz 
vlaka ugledao divnu kupolu bazilike sv. Pe- 
tra, nalazim se duševno kao u nekoj ekstazi. 
Prolazim kroz Rim i upoznajem se s njegovim 
znamenitostima kao glavnoga grada kršćan- 
skoga svijeta, a uz to proživljavam u sebi sve 
ono, što sam bilo kada od najranije svoje mla- 
dosti čitao o tom gradu. Katkada mi je tako, 
kao da ću sad na tu negdje susresti Vinicija i 
Ligiju iz Sienkiewiczeva »Quo vadisa« koji mi 
se, kad sam ga još kao drugoškolac u gimnaziji 
čitao, najviše usjekao u dušu, i koji je eto pod 
mojim uredništvom prije dvije godine izašao i 
među jeronimskim romanima. Najviše se svra- 



NADBISKUP DR ANTUN BAUER SA SVOJIM ROĐACIMA 
Slika iz godine 1936. Foto Cvetan, Rim 

ćam u baziliku sv. Petra, gdje u molitvi na gro- 
bu apostolskog prvaka i u razmatranju veli- 
čajnosti toga najvećega hrama Božjega pro- 
vodim časove najčićeg zanosa. 

Sjedimo tako uveče kod trga sv. Petra pred 
kavanom i gledamo u papinske dvore. Tamo u 
trećem katu dugo je u noć jedan prozor ra- 
svijetljen. 

»Ondje je radna soba Sv. Oca Pape,« kaže 
mi dr Markulin. 

Svi upiremo oči u taj prozor i zamišljamo 
sebi, kako ondje Namjesnik Kristov neumorno 
bdije nad Crkvom. 

Večeras smo bili u svečanoj audijenciji kod 
Pape Pija XI. Nas osam stotina hodočasnika 
predveo je hrvatski metropolita nadbiskup dr 
Antun Bauer Ocu kršćanstva, kojemu smo do- 
šli da čestitamo zlatni misnički jubilej 

Mene su stavili u prednji red nedaleko pa- 
pinskoga prijestolja. Imao sam uza se jeronim- 
ske svečano opremljene knjige, koje je trebalo 
da predam Papi. Kako ću to izvesti? To me je 
pitanje cijelo vrijeme neprestano mučilo. Dr 

Bakšić mi je rekao, da će mi biti dan znak, kada 
treba da pristupim. Sa mnom će poći i dr Mar- 
kulin, koji će predati Sv. Ocu svoje izdanje 
Svetoga Pisma, To mi je dalo više odvažnosti. 

Papa je pojavivši se u 7 sati uveče medu 
nama- prošao kroz redove sviju nas, koji smo 
ga klečeći dočekali, i svakom nam je pružio 
ruku. Zatim je s prijestolja svoga održao go- 
vor od skoro tričetvrt sata. Prvi do njegova 
prijestolja Papi s desne strane stajao je hrvat- 
ski metropolita dr Antun Bauer među ostalim 
našim biskupima. Papa se nekoliko puta u svom 
govoru okrenu i prema nadbiskupu Baueru isti- 
čući njegovu ličnost i njegovo značenje kao 
hrvatskog biskupskog prvaka. Njemu je predao 
i spomen-medaljice namijenjene svima nama 
hodočasnicima. 

-Iza toga je dru Markulinu i meni dan znak, 
da pristupimo. Noseći dvadesetak jeronimskih 
knjiga pristupio sam i kleknuo pred Sv. Oca 
Papu, a do mene dr Markulin. Nadbiskup Bauer 
nas je predstavio Sv. Ocu, 'koji je primio neko- 
liko gornjih knjiga, što sam mu ih donio, te ih 
otvorio i pogledao. Sve je knjige preuzeo za- 
tim jedan iz papinske pratnje, koja je stajala 
uz prijestolje, a Papa nam je rekao: 

»Primili smo i pročitali s velikom radošću 
vašu adresu. Dat ćemo vam na nju pismeni od- 
govor, koji možete i objelodaniti,« i pružio 
nam je zatim obojici ruku, na kojoj smo sa 
strahopočitanjem poljubili prsten i zatim se 
udaljili. 

Naša je misija bila izražaj zadovoljstva, što 
je Namjesnik Kristov s takvom pažnjom primio 
nas predstavnike Hrvatskoga Književnog Dru- 
štva sv. Jeronima. Već u osobnoj audijenciji 
prije toga predao je nadbiskup Bauer kao pokro- 
vitelj Društva sv. Jeronima Sv. Ocu krasnu na 
pergameni izrađenu adresu o svetojeronimskom 
jubileju. To je ono, što je spomenuo Papa, dok 
sam pred njim klečao, da je primio našu adresu. 

Spomen na današnji dan bit će neizbrisivo 
upisan u mojoj duši, a i u povijesti Društva sv. 
Jeronima znači on vrlo svijetlu epizodu. 

U Trstu 22. svibnja 1929. 

Na povratku iz Rima preko Asiza i Loreta vozi 
se s nama i hrvatski metropolita dr Antun Ba- 


uer. Sav zadovoljan prošao je jutros kroz ci- 
jeli naš vlak, da vidi sve nas hodočasnike, da 
se s nama pozdravi, a s mnogima i porazgovori. 

»Nosim ručno pismo Sv. Oca -Društvu sv. Je- 
ronima,« rekao je dru Markulinu i meni, kad je 
došao u naš vagon. »Pozvat ću k sebi cijeli vaš 
odbor, da vam ga predam. To je rijedak spo- 
men i velik historijski dokumenat za naše Dru- 
štvo sv. Jeronima . . .« 

U tim se riječima zrcalila velika ljubav našeg 
pokrovitelja i ponos, što se našim radom mo- 
gao podičiti i pred glavom svega kršćanstva. 

Ovdje u Trstu, izgubljenom gradu naše si- 
rotice Istre, nadbiskup Bauer pohodio je biskupa 
dra Fogara, koji, iako Talijan, ima veliku sklo- 
nost prema našem narodu u Istri. Dugo je s njim 
nadbiskup Bauer konferirao, dok smo mi ostali 
nešto knjiga ostaviti i našoj istarskoj braći . . . 

U Zagrebu 6. lipnja 1929. 

Danas smo imali svečanu sjednicu odbora 
Društva sv. Jeronima u nadbiskupskim dvori- 
ma. Nadbiskup Bauer predao nam je ručno pi- 
smo IPape Pija XI., upravljeno Društvu sv. Je- 
ronima k njegovoj šezdesetoj godišnjici, 

»1 ja vam od sveg srca čestitam na ovom od- 
likovanju, koje je vašem radu evo dao Sv. Otac,« 
rekao je nadbiskup. »Nastavite tako plodan i 
zaslužan svetojeronimski rad na slavu Božju i 
korist hrvatskoga naroda!« 

U Trnavi 10. srpnja 1929. 

Evo me u rodnom gradu prvog zagrebačkog 
nadbiskupa kardinala dra Jurja Haulika Otkrili 
smo kuću, u kojoj se rodio i na kojoj će mu 
Društvo sv. Jeronima kao svom osnivaču otkriti 
spomen-ploču te tim završiti najsvečanijim nači- 
nom proslavu svetoj eronimske šezdesete godi- 
šnjice. Bio sam kod trnavskoga biskupa dra Pa- 
vla Jantauscha, koji se razveselio čuvši našu 
nakanu. 

»Imam već vašu hrvatsku knjigu o kardinalu 
Hauliku,« reče mi o knjizi, koja je prije neko- 
liko mjeseci izašla, napisana od dra Velimira De- 
želića st., u nakladi dra Markulina. »Pozdravite 
vašeg nadbiskupa preuzvišenoga gospodina dra 
Bauera i recite mu, da ćemo se svi mi Slovaci 
silno veseliti, ako i on dođe na svečanost otkri- 
ća Haulikove spomen-ploče.« 

Odlazeći od biskupa govorio mi je Jan Poste- 
nyi, ravnatelj Slovačkoga Književnoga Društva 
sv. Vojtjeha u Trnavi: 

»To će biti veličanstveno, ako dođe i vaš nad- 
biskup. Priredit ćemo mu upravo kraljevski do- 
ček, da dokažemo, kako mi Slovaci vas Hrvate 
kao najmiliju braću cijenimo . . .« 

U Zagrebu 6. rujna 1929. 

Nadbiskup iBauer se još nije odlučio, da li će 
poći na čelu delegacije Hrvata katolika u Trna- 
vu na Haulikovu proslavu. Njegov tajnik đr 
Slamić veli, da je umoran još od ljetošnje pro- 
slave svoga zlatnog misništva, pa da se boji, da 
će ga i proslava u Trnavi samo još više izmoriti. 

14. rujna 1929. 

Dr Slamić nam poručuje, da je nadbiskup 
Bauer primivši poziv od trnavskoga biskupa dra 
Jantauscha i od vođe slovačkoga naroda Andrije 
Hlinke, da dođe na Haulikovu proslavu, kona- 
čno odlučio, da će ići. Veliko je veselje zavla- 
dalo na tu vijest u jeronimskim krugovima. 

U Trnavi 22. rujna 1929. 

Kad smo preksinoć kretali iz Zagreba nas 
tridesetorica na čelu s nadbiskupom Bauerom 
na put u Slovačku, rekao nam je: 

»Morate me štediti od prevelikog umaranja!« 

Na putu između Beča i Bratislave sjedio je 
nadbiskup prilično neraspoložen u svom kupeju. 
Trebalo mu je reći, da se već u Bratislavi spre- 
ma doček. Sa strahom ušao sam k njemu, da 
mu to reknem. 

»To znači, da treba i ja da govorim. A ka- 
zao sam . . .« 

Divan je bio doček u Bratislavi. Nadbiskup 
Bauer je bio u središtu ovacija. Lice mu se ra- ' 
zvedrilo. Na banketu je lijepo govorio i veselo 
razgovarao. Poslije banketa je pohodio Setona 
Watsona, koji leži u Bratislavi u bolnici bole- 
stan. Poduže su razgovarali o prilikama pod 
diktaturom u Jugoslaviji. Čujem, da je nadbi- 
skup iza toga rekao: 

»Već mi je ovaj razgovor sa Setonom Wat- 
sonom, starim velikim prijateljem nas Hrvata i 
Slovaka u borbi za slobodu, dovoljno zadovolj- 
stvo, što sam pošao na ovaj put . . .« 

A kad smo sinoć stigli u Trnavu, u koju smo 
s nadbiskupom uvedeni doista u kraljevskom 
slavlju, promatrao sam, kako je nadbiskup svim 
tim bio razdragan. Najdirljivije je bilo kad ga 
je pozdravio Hlinka kao predsjednik Slovačko- 
ga Književnoga Društva sv. Vojtjeha u dvorani 
toga društva, koja je spojena s kapelicom, za- 
molivši prije svega nadbiskupski blagoslov. Kad 
je nadbiskup iz kapelice doista podijelio svima 
blagoslov, potekoše Hlinkine vatrene riječi: 

». . . Što je naše, to je i vaše. Našli smo se evo 
mi Slovaci s vama Hrvatima skupa, da se duše 
naše spoje ... Vi ste Hrvati nama Slovacima u 
zajedničkoj našoj teškoj prošlosti bili uzor, 
pomoć, škola . . .« I dalje su tim tokom tekle 
misli velikoga vođe slovačkoga naroda na koje 
je odgovorio nadbiskup Bauer tako srdačno, 
kako ga još nisam čuo: 




NADBISKUP DR ANTUN BAUER U BREZOVICI PR JE ŠETNJE 
Slika iz godine 1935. Foto Cvetan, Rim 


»Došli smo zahvaliti bratskom slovačkom na- 
rodu, što nam je dao velikana Haulika. Velik je 
on bio u radu za Crkvu i u radu za hrvatski na- 
rod ... I da nam nije ništa drugo učinio, nego 
da je osnovao naše Društvo sv. Jeronima, Hau- 
lik je već tim zaslužio, da ga mi Hrvati častimo 
i slavimo . . .« 

A kad su nadbiskupu pristupili i rođaci kar- 
dinala Haulika i rođaci biskupa Alagovića, da, 
mu se poklone, bio je nadbiskup veoma tronut. 

Danas je bila glavna svečanost otkrića spo- 
men-ploče kardinala Haulika. Deset tisuća Slo- 
vaka došlo je na tu svečanost. U ime češkoslo- 
vačke vlade izrekao je lijep govor ministar 
prosvjete dr Štefanek. U ime Hrvata govorili su 
predsjednik i potpredsjednik Društva sv. Jero- 
nima opat Knežić i dr Deželić st. Glavni ton sve- 
čanosti dao je svojim govorom Andrija Hlinka. 
A u središtu pažnje sviju bio je naš hrvatski 
metropolita dr Bauer, koji je kratkim govorom 
obavio sam čin otkrića Haulikove spomen-ploče. 

Prije svečanog banketa čuo sam, kako je nad- 
biskup Bauer razgovarajući s Hlinkom rekao: 

»Veselili smo se pred godinu dana vašem do- 
lasku u Zagreb . . .« 

»Žao mi je, što su prilike političke kod vas 
onemogućile moj dolazak. Pojmim, da vašim 
diktatorskim vlastima ne bi bilo po volji, da 
mene vide i čuju . . .« 

»Zato mi je drago, što smo se eto tu kod vas 
našli i vidjeli, jer tko zna . . .« htio je nadbi- 
skup još nešto reći, ali ga prekinuše pozivom, 
da zauzme mjesto na čelu 250 uzvanika. 

Kad je za vrijeme banketa nadbiskup Bauer 
bio nazdravljen na čelu delegacije Hrvata, koja 
je došla u ovaj »slovački Betlehem« i »slovački 
Rim«, nadbiskup je izrekao samo kratku za- 
hvalu, a onda je pokazujući sa smiješkom na 
mene dodao: 

»A dalje će vam sve, što vam, draga braćo 
Slovaci, mi Hrvati nakon svega ovog slavlja 
imamo reći, kazati na našem jeziku dr Andrić, 
glavni krivac svega ovoga, što smo jučer i da- 
nas među vama doživjeli...« 

Morao sam govoriti . . . 

Na našem popodnevnom zajedničkom zasje- 
danju odbora Društva sv. Vojtjeha i predstavni- 
ka odbora Društva sv. Jeronima nadbiskup Ba- 
uer nije bio. Odmarao se. Pred veče je otputo- 
vao kući, a mi putoujemo dalje na Velehrad, u 
Olomoue i Prag ... 

( Svršetak u novogodišnjem broju) 

Da mi u dobrot 
Kako Mu je on. 
Kad se sjeti sve 
Golgote, 

I da li Ga u Bo 
Što će ljudi prti 
Veličinu 
Njegove dobri i 
Znam, Isus će I 
Milo nasmiješiti 
U Njegovu će s 
Očevoj volji. 
Tad ću Mu obe 
Da ne ću više u 
Griješiti. 

Reći ću Mu, da 
Bolji. 

Tad ću govoriti 
Njegova dolask 
Molit ću Ga, da 
Među sve ljude 
Da svi u Njego 
Sjaj Njegove 1 
Vide * 

1 da (Se Zemlja 
Njegova prolaz 


Danas ću ostaviti strahove i brige. 

Jer osjećam, da će me velika radost 
Pohoditi. 

Otvorit ću onu stranu nadahnute knjige, 

U kojoj se navi jest a, da će Djevica 
Sina roditi. 

Danas ću se zagledati u dane svoje prošle 
Molit ću Isusa, da mi ih naslika 
U blistavim konturama. 

Danas ću rastjerati misli, što su došle 
Da me muče i u ovim 
Blagoslovljenim urama. 

Danas ne ću misliti na jučerašnji mrak, 

U kojem se moja duša od neizvjesnosti 
Skamenila. 

Danas će mi Isus pokazati večer, 

Što će sjati od Njegova 
Rumenila. 

Danas ću svojom strpljivošću Isusu ugoditi 
(Tu će mi strpljivost On darovati), 

Obećat ću Mu, da ne ću ko dosada 
Od jutra do večeri tugovati. 

Od danas će me Isus u mislima mojim 
Voditi. 

Molit ću danas Isusa, 


BOŽIČNA PIRAMI'A KOD LUŽIČANA 
Lužičani, koji živu u Njemačkoj kao zadnji 
ostatak ondjašnjih Slavena, oriređuju za Božić 
mjesto božičnog drveta ovakve piramide 


Sr e ini i nada sve ves 

neka budu svim našim suradnicima, pretpl 
ljima te njihovim obiteljima i svima, koji < 

desetom 


Slika desno: 

ZAGREBAČKI NADBISKUP DR 
ALOJZIJE STEPINAC, SADAŠNJI 
HRVATSKI METROPOLITA, SLU- 
ŽI PONOĆKU U BETLEHEM- 
SKOJ ŠPILJI 
20. srpnja 1S37. 


Slika lijevo : 

SLAVA BOGU NA VISINI 
Naslikao Correggio 

Božična novela' 


ILKIN BADNJAK 


Napisao Hubert Štrauh 



HERSAN ČAJ će Vam pomoći, da opet postignete ZDRAVLJE pomoću ljekovitih 
svojstava bilja. — Ne budite neprijatelji sami sebi ! — Oboljenja kod MIJENE I BOLI 
kod MJESEČNOG PRANJA (menstruacije) ublažiti će Hersan čaj. — Smeta li vam GO- 

Ž AZNOST (debljina)? — Želite li biti VITKI? Onda možete upotrebiti Hersan ćaj. — 
ašto da trpite boli kod REUMATIZMA 1 KOSTOBOLJE (giht), kada to nije potrebno. 
Hersan čaj je sredstvo, koje Vam može olakšati muke. — Hersan čaj pomaže kod ARTE- 
RIOSKLEROZE i HEMOROIDA (žuljeva). — Zar zbilja ne znate, da je Hersan čaj kod 
OBOLJENJA ŽELUCA, JETARA i BUBREGA dobro sredstvo ? — Hersan čaj dobiva 
se SAMO u ORIGINALNIM OMOTIMA u svim ljekarnama. 

Reg. S. broi 1S8S1 1933. 


!Na rubu bukove šume, koja se tuđe počinje 
da uzdiže s jedne strane prema visovima Vu- 
čjaka, a s druge se spušta prema rijeci Bosni, 
etp tuđe pogurila se kolibica Tomice udovice 
Matije Martića. Nahereni krov bio je pokriven 
ječmenom slamom. Izvaljena vrata jedva su se 
nekako pritvarala. Usred vrata bio je otvor, 
kroz koji se mogla provući ljudska glava. Taj 
je otvor služio kao prozor, i tuđa je prodirala 
u kolibu danju svjetlost, a po noći mjesečina. 

U jednom kutu te kolibice griskala je koza 
tanke grančice, što su joj ih pružale mršave ru- 
čice dječaka, koji je ležao na sasušenoj bujadi 
blijeda lica, stisnutih usnica, svjetlucavih gro- 
zničavih očiju. Čuperci svijetle kose u neredu su 
zastirali čelo. Jednostavna zamazana košuljica 
slabo je zaštićivala nejako tijelo od studeni. 
Jedna je noga mirno počivala umotana u neka- 
kve prnje, dok je druga nestrpljivo kopkala 
ispod bujadi. iNa razlupanom sandučiću kraj 
dječakove glave bila je školska tablica ispisana 
svakojakim znakovima i nekakva ishabana knji- 
žica. 

Od časa do časa nabrale bi se po dječakovom 
čelu sitne bore, usne bi mu se rastvorile i dje- 
čak bi bolno zastenjao. Tada bi koza prestala 
brstiti, podigla bi glavu i preplašeno naćulila 
uši. Kada bi stenjanje prestalo, koza bi stresla 
bradom, onjušila dječakovu ručicu, dohvatila 
koju grančicu i nastavila je griskati. 

'Uto pred kolibicom zamnije topot ljudskih 
nogu i javi se ženski glas: 


»liko, ja sam. Sutra ćeš u grad doktoru . . .« 

»Majo, izgorje mi noga,« ozva se liko bolno. 

»Nemoj, sinko. Bit će bolje,« tješila ga maj- 
ka zatvarajući za sobom vrata, pa sjede kraj 
djeteta i gladeći mu svojim crnim žuljevitim ru- 
kama zažarene obraščiće ispriča mu, kako je s 
knezom bila u školi kod učiteljice, pa kako je 
kazala učiteljici sve o njegovoj boljetici: da se 
nabo na nekakov klin, — na što li? — , da mu 
je cijela noga natečena, da ga sve boli. da nogu 
ne može micati, pa eto da za to nije mogao do- 
laziti ni u školu. Učiteljica — dobra duša — na- 
pisala je odmah ceduljicu za doktora, a sutra 
ide knez Marko u grad sa gazdom Ilijom, pa će 
i njega — liku — povesti u svojim kolima. Dok- 
tur će mu nogu pregledati, i opet će sve biti 
dobro. 

»Eto tako mi je rekla i učiteljica — dobra 
duša — duša joj se raja nagledala!« završila je 
Tomica, Ilkina majka, ponavljaj ući: »Doktor će 
ti nogu pregledati, i sve će biti opet dobro.« 

U tami sirotinjske kolibice nije liko mogao 
vidjeti zabrinuto lice majčino niti je mogao opa- 
ziti suze u njezinim očima, kada mu je previjala 
bolesnu nogu stavljajući na otekline nakvašene 
listove bokvice. Posrkavši šolju kozjeg mlijeka 
osjetio je liko neko olakšanje i zanio se u lagan 
polusan. 

Dotle je Tomica sa dva kolca učvrstila vrata, 
da ih ne bi noćni vjetrovi oborili, pa je odnekle 
Skinula krunicu, što se moglo naslućivati po 
zveckanju zrnaca, i smjestila se kraj djeteta. 
Na drugoj strani zameketala je tiho koza iz svo- 
ga kuta, možda je već bila zadrijemala ili je 
htjela nešto da kaže Tomici. 

iNoćni su vjetrovi stali da uznemiruju crnu 
šumu iznad kolibice. Sa svojim hladnim dahom 
zanosili su šum daleke Bosne i ubacivali ga u 
kolibicu, te bi u kolibici odjeknuli poput huke 
ledenog vodopada. 

Negdje u dubini šume razlijegalo se zloslut- 
no sovino »uhuhuu«, a iznad kolibice mu se 
odazivao ćukov »čuvikčuvik« . . . 

Tomica je sa svim žarom majčinjega srca pre- 
birala zrnca čisla i molila Gospu, da joj kod svo- 
ga Sina isprosi ozdravljenje djeteta. Sutra je 
Badnjak, pa bi to za nju — Tomicu — i za li- 
ku bio najljepši božični dar. Smislila je, kako 
će napraviti i nešto ognjišta, da se ogriju. Nije 
imala dosada kad. Eto, ljetos joj poginu Matija 
sijekući šlipere za gazde iz grada, a jesenas raz- 
vališe kućicu — biva što je bila na erarskoj 



Svatko ne može ići u kupalište, 

ali 

zemlji, a Mati ja za to nije imao dozvole. Ali joj 
dobri ljudi dadoše ovu kolibicu, da u njoj pre- 
zimi. 

Vjetar dirma kolibicom, zviždi kroz pukotine. 
Tomica se stresa od njegova ledenog daha i na- 
jednom osjeti na obrazima studen i vlagu snje- 
žnih pahuljica, što ih vjetar nanese kroz otvor 
na vratima. 

Duga je bila ta noć, ali je još dulja bila bo- 
lesnom djetetu, što je izgaralo i zamiralo u va- 
tri. Na čas bi zadrijemalo gubeći svaki osjećaj, 
a onda bi se prenulo, ali bez svijesti, gdje se 
nalazi i šta se s njime zbiva. Slabašno bi se ti- 
jelo previjalo u kliještima bolesti, pa bi se opet 
ispružilo nemoćno, na po obamrlo, dok je usi- 
jana i bolešću potamnjela mašta punila mrač- 
nu izbu utvarama najnevjerojatnijih oblika. Ki- 
dalo se slabašno tijelo, a majka je sa strepnjom 
osluškivala svaki njegov trzaj i zatomljujući 
svoje disanje pratila sa svim ćutilima čas ubrza- 
ne čas zamiruće uzdahe svoga djeteta ne presta- 
jući prebirati krunicu i uzdizati svoje najtoplije 
molitve k nebu. 

Duga je bila ta noć, ali je bila najdulja maj- 
ci kraj bolesnog čeda u ledenoj kolibici, bez 
ogrijeva, bez ćebeta i bez lijekova. 

'Kroz hukanje vjetra isprekidano se ozvaše 
negdje u daljini pjetlovi. Jesu li prvi — koji li 
su? — nije znala majka, ali joj je odlanulo pri 
pomisli, da će proći i ova strašna noć i da će 
svanuti zora, a s njome i bolji časovi. I taj svr- 
šetak noći razvuče se do beskonačnosti. 

Napokon problijedi noć, prošaraše je prvi 
pramenovi zore. Na nedalekom seoskom putu 
kotrljala su se nekakva kola. »Da nisu kneževa?« 
pomislila je Tomica. — Kotrljanje je potrajalo, 
dok se nije izgubilo negdje s onu stranu sela. 
Sigurno neko vozi drva u grad, pa je podranio, 
da se ranije vrati kući — ko Badnjak je . . . 

Kratko vrijeme iza toga zadrndaše opet ne- 
kakva kola. Lagana su, brže napreduju. Čuje se, 
kako šarage zvekeću po tvrdom tlu, pa kako 
najednom zveket prestane, kada zapadnu u 
blato. 

Najednom trgnu Tomicu poznati glas: 

»Ooooj, Tomice! . . .« 

To je zove knez sa puta. Ne može s kolima 
ovamo, pa će morati liku prenijeti do kola. S la- 
koćom i puna pouzdanja u današnji dan i u po- 
moć neba prenijela je liku do kola. Gazda Ilija 
i knez smjestiše dijete u kola, zatrpaše ga sije- 
nom i prebaciše preko njega konjsko ćebe. To- 
mica poljubi liku u vrelo čelo, prekriži ga, a 
onda se požuri na posao do kneževe kuće, da 
zaradi koji zalogaj za liku i za sebe. 

* 

Nakon dvosatnog drncanja i trešenja po onim 
blatnjavim i neravnim seoskim putevima te po 
lošoj cesti stigoše kola napokon u grad. liko je 
putem bio miran i tih, samo je po koji put za- 
stenjao, kada bi kola upala u koju rupaču ili ka- 
da bi jače tres, nula o koji veći kamen. Kada su 
se kola ustavila pred konakom, nije Il’ko ni oči- 
ju otvorio, nego je ležao kao bez svijesti i di- 
sao kratko i odsječeno. 

Knez je zašao u konak, da. preda školskom li- 
ječniku pismo od učiteljice. Dugo se zadržao u 
konaku, pa kada je izašao, samo je slegnuo ra- 
menima i počeo se ogledati, kao da nekoga tra- 
ži. Na koncu saopći gazdi Iliji, da je školski li- 
ječnik nekamo otišao, pa da su ga uputili dru- 
gome liječniku. Pođoše tražiti toga drugog li- 
ječnika. Propitkivajući prolaznike jedva ga ne- 
kako nađoše i predadoše mu pismo njihove uči- 
teljice. 

»'Pa to je težak bolesnik. Ima otrovanje. 
Gdje vam je?« na dušak sasu liječnik i uputi 
se za knezom do kola. 

Pogleda liku, pipnu mu čelo, uhvati ga za ru- 
čicu pa će ljutito: 

»Dijete vam zamire! Gdje ste bili dosada? 
Vozite ga odmah u bolnicu, jer ga ja nemam 
gdje smjestiti. Požurite, evo vam pismo.« 

Ustaviše kola pred bolnicom, pa obojica — 
i knez Marko i gazda Ilija gotovo utrčaše u bol- 
nicu. Valja iim pričekati, dok liječnik pregleda 
bolesnike, koji su ležali u dvije velike sobe. I to 
prođe i evo liječnika. Ide ravno prema njima. 
-Gleda ih kroz velike naočare, zadovoljno podi- 
že uvis omašni kukasti nos, a oko debelih usa- 
na treperi blagohotan osmijeh. Videći pred so- 
bom dobro stojeće seljake u čistim gazdinskim 
gunjevima i bijelim vunenim čakširama računao 
je u sebi, da će imati posla s bogatim bolesni- 
kom. Ljubazno se pozdravi s njima i htjede da 
se upusti u razgovor >o vremenu i o današnjoj 
skupoći, ali mu knez potkuči pismo. Nestade 

(Svršetak na str. 977.) 


BOŽIČNI HRVATSKI NARODNI OBIČAJI 



BOŽIČNO DRVO U SELJAČKO] KUĆI 


Božični narodni običaji počinju 
od dana svete Lucije (13. prosinca) 
i traju do Sveta Tri Kralja. Na 
DAN SVETE LUCIJE ide se u ne- 
kim krajevjma »z Luciju«, to jest 
pojedini dječaci obilaze kuće i do- 
bivaju dar. Na taj se dan stavlja na- 
kvašena pšenica u male tanjuriće, da 
za Božić proklija i naraste, pa da 
se metne na božični stol. Tom se pše- 
nicom prikazuje zelenilo prirode. Na 
Sv. Tri Kralja odnose tu pšenicu u 
polje i stavljaju je medu usjev. 

Stari su od dana svete Lucije do 
Božića promatrali svaki dan vrijeme, 
pa bi prema tome nagađali, kakvo će 
biti vrijeme naredne godine. 

Od dana sv. Lucije do Božića pra- 
ve neki drvene stolce na tri noge. 
Taj stolac idući na ponoćku nose 
pod kaputom. Za vrijeme ponoćne 
mise stoje na njemu i vide tobože 
svakog tko se bavi »coprijama«, jer 
je takav, vele, za podizanja okre- 
nu" od oltara. Poslije podizanja žuri 


se taj sa stolcem kući. Ako ne sti- 
gne kući, dok svećenik »križa misu«, 
kažu, da će ga rastrgati coprnjaki. 
Takvo je eto ponegdje praznovjerje. 

Pravi božični običaji počinju za- 
pravo na BADNJAK. Na taj dan 
je veliko spremanje. Gospodar čisti 
blago i priprema za nj hranu, koju 
će mu podavati kroz svetke, »natre- 
bi« kukuruza i pripravi »žitka« za 
živad, pa načijepa, priredi i donese 
drva u kuću*' a domaćica uređuje 
kuću, peče krtih, kolače i meso. Pred- 
večer »kiti« gospodar ulične stupove, 
prozore, vrata i uglove kuće, staje 
i ostalih gospodarskih zgrada gran- 
čicom borovice' stavljajući pokraj nje 
komadić bijeloga luka. Nakon toga 
nosi iz staje u kuću svežanj slame i 
sijena. U »pragu« (predsoblju) čeka 
ga netko od ukućana. Pošto se vrata 
kuće zatvore,*- zapali ovaj svijeću pa 
otvara vrata Sobe (»hiže«). Ulazeći 
nosi u. jednoj tuci upajenu svijeću, a 
u drugoj zdjelu kuhana graha. § 
njime ulazi i gospodar noseći sve- 
žanj slame. Ukućani poredani kleče 
dok ih gospodar ulazeći pozdravlja 
i blagosilje bacajući grah po sobi. 
On govori ulazeći: »Hvaljen Isus i 
Marija. Daj nam Bog picekov, race- 
kov, telekov,. žrebekov ... i vsega, 
kaj od dragoga Boga želimo: kru- 
va, vina i Božjega mira i blagoslova.« 
Ostali se ukućani mole za vrijeme 
ovog blagoslova. Gospodar međutim 
baca slamu na pod. 

Od nekog doba hita svatko, tko 
će prvi da sjedne na nju, jer ako 
prvi sjedne muškarac, vele, da će biti 
sve, što se rodi i leže one godine, 
žensko, a ako žena, sve muško. 

Domaćica sada uzima svijeću i njo- 
me pripaljuje svjetiljku, koja će go- 
rjeti sve do jutra. 

Gospodar međutim uređuje stol. 
Najprije Sipa u križ stola (od istoč- 
nog ugla prema Zapadnom, od sje- 
vernog prema južnom) »žitak«. Pri- 
tom moli Očenaš i Zdravo Marijo. Iza 
toga načini usred stola tri kruga si- 
pajući »žitak«, meće slamu u križ po 
stolu, a u sredinu sijena. Nakon toga 
se prostre stolnjak pa domaćica sta- 
vlja kruh i vino na stol. To ona mora 
da izvrši brže, nego što bi zec pre- 


Napisao Stjepan Dokušec 

trčao preko koje zemlje ili međe, 
jer u protivnom slučaju ne bi kruh 
rodio. 

Ostala se čeljad, osobito djeca va- 
ljaju po slami. Gospodar stavlja pod 
stol preostalo sijeno, bič za konje 
i uže za sijeno. Stari su nekada sta- 
vljali pod stol čitavu konjsku ormu, 
željezo od pluga i još neke stvari. 

Još prije večere običavali su stari, 
čim bi se upalilo svijetlo u kući, »za- 
slanjati« prozore plahtama i kaputi- 
ma. Činili su to zato, da ih »copr- 
njaki« (koji te noći jaše na metli 
oko kuća i selom) ne bi vidjeli. Da 
prozori nisu zaslonjeni, onda bi »co- 
prnice« odmah znale, tko će u toj 
kući do godine umrijeti. Dotičnika 
bi naime vidjele bez glave. 

Prije same večere jede svaki uku- 
ćanin komadić bijeloga luka, da oču- 
va zdravlje, da ne bi »naginul« i da 
mu »coprnice« ne naškode. Koliko 
je narod bio u starije doba prazno- 
vjeran, svjedoči nam, što se nije ni- 
tko usudio ni da iziđe iz kuće prije, 
nego što će udariti prvo zvono za 
ponoćku. Ako je već morao da ide 
van, bacao je pred sobom mačku ili 
kakvo željezo, jer je to tobože 
obrambeno sredstvo od zlih sila. 

Sama večera na Badnjak je vrlo 
jednostavna. Jedu se obično posna 
jela, naročito grah, koji u starije 
doba nije bio začinjen. Ta nas jela 
podsjećaju na kult pokojnika kao i 
čitava večera na Badnjak, koja se u 
nekim pojedinostima može usporediti 
s posmrtnom gozbom — »karmina- 
ma« zvanom. Toj večeri bijahu u 
davnini svi prisutni, dapače i pastiri, 
ali nitko strani. 

Iza večere kiti se bor. Zovu ga obi- 
čno Božić. Stari su kitili stijenu ili 
strop iznad stola. Na nekoliko zata- 
knutih grančica bršljana i bora visjele 
bi jabuke, pozlaćeni orasi i lješnjaci, 
a kasnije lančići i ruže od papira. Sa 
prodiranjem gradske kulture u selo 
dolazi kićenje bora, smreke i boro- 
vice. Dok se bor kiti, pjevaju se bo- 
žične pjesme. 

Djecu naročito veseli mali ande- 
lak, koji se nemirno kreće na zate- 
gnutoj gumi. Sa svake strane bora 
naći ćemo na stijeni po jedne ja- 
slice«. To su papiri sa štalicom, pa- 
stirima i zvijezdom, koje seljak na 
Božić pričvrsti na stijenu, da ih ne 
skine do druge godine. Jaslice ispod 
bora s izrezanim figurama su rjeđa 
pojava. 

Kad bude bor okićen, čuje se glas 
zvona, narod se krsti i Bogu moli 
te polazi na ponoćku. Rijetki su, koji 
ne idu. Koliko je ona obljubljena u 
narodu, vidi se po tome, što na nju 
idu i oni, koji inače govore, da bi 
se na njih crkva srušila da dođu u 
nju. 

Iz kuće ipak ne odlaze svi. Netko 
mora ostati da čuva vatru. 

Stari su idući na ponoćku nosili 
svijetlo sa sobom. Ponoćka počinje 
nekoliko časaka prije same ponoći. 

Oduševljeni narod pjeva božične pje- 
sme. Dok odbija ponoć razliježe se 
crkvom: 

»Dvanajsta je sad ura 

Bog nam s neba došel je 

I na zemlji roril se 

Od Djeve Marije.« 

Poslije ponoćke vraća se narod ku- 
ći. Svatko hita, da stigne prvi. Tko 
prvi dođe u kuću, potiče vatru u pe- 
ći, udara po ugljevlju, da iskre vr- 
caju. Čini to zato, da kokoši nose 
toliko jaja, koliko »skoči« iskara. Taj 
se običaj može dovesti u vezu sa 
sličnim obredom prigodom paljenja 
badnjaka. To je bez sumnje ostatak 
starog praznovjerja, da se tim pojača 
rodnost i obilje. Ako se prenesemo 
u doba, dok je po svuda u našem 
narodu bilo poznato ognjište, naići 



UNOŠENJE SLAME U KUĆU NA BADNJAK 

ćemo na paljenje hrastova panja, 
zvanog badnjak. Etimološki mogli 
bismo tu riječ, tumačiti od bdjeti, 
jer se uz badnjak bdije čitavu noć. 

Badnjak se upravo ceremonijalno 
unosi u kuću i stavlja na vatru. Po 
njemu se u nekim krajevima sipaju 
jela i pića, dakle, mogli bismo, pre- 


ma narodnom shvaćanju misliti, da 
se radi o neke vrste živom biću, koje 
taj badnjak predstavlja. 1 baš stoga 
su ga neki (Trojanović) tumačili kao 
vr.tu fetiša, premda to nije isprav- 
no. Po badnjaku se udara, da vrcaju 
iskre. Po tome se prorokovalo mno- 
ženje stoke. 

Starim Slavenima badnjak nije bio 
poznat nego tek nakon doseljenja 
u sadanje naše krajeve. Badnjak se 
danas tumači kao vrsta obredne va- 
tre, koja se pali u doba zimskog 
obrata sunca kao ponoćna vatra u 
borbi svijetla. 

Nakon povratka sa ponoćke bla- 
guje se. Jede se pečenka i kolači, a 
pije rakija i vino. Stari su običa- 
vali tada jesti do sita. 

Iza blagovanja svi skinu obuću, ra- 
sprave se i poliježu na slamu. Stari 
su nekada, kad bi se izuli, udarali 
nogama tri puta o peć, odnosno o 
ognjište. Činili su to, kažu, zato da 
budu -imali zdrave noge. 

Na BOŽIĆ postoji običaj da se 
ide najmanje k dvije mise. Taj dan 
se inače ne ide nikamo osim u crkvu. 
Isto tako ne vole, da im na Božić 
tko dolazi u posjete, a ako tko do- 
đe, kažu za nj: »Nema mira ni na 
sam Božić.« Još kažu: »Tko nema 
na Božić mira, ne će ga imati ni 
čitave godine!« 

To ipak nije uobičajeno u svim 
krajevima, jer neki poznaju »gosta«. 
»Gost« je neka vrsta božičnog pola- 
znika — kućnog prijatelja, koji dolazi 
redovno na Štefanje, katkada na 
sam Božić popodne, a gdjegdje i tre- 
ći dan Božića — - na »Ivanuša«. 

Božični polaznik, zvan obično »po- 
ležaj« je susjed ili rođak, koji naj- 
češće pozvan, dolazi u kuću i poz- 
dravlja sa Hvaljen Isus. Iza pozdra- 
va izriče običajnom formulom želje: 
»Daj vam Bog picekov, racekov« itd. 
Domaćica posjeda poležaja u sredini 
»hiže« na stolac, na koji prije stavi 
slame. Poležaj ostaje neko vrijeme 
mirno sjedjeti, dok ga ona opsipa 
različitim žitkom, te nudi mu mesa, 
kolača, rakije i vina. Poležaj mora 
zato da miruje, da bi kvočka na ja- 
jima mirovala i da se izvali što više 
pilića. Gdjekada je on i posebno na- 
građen. Domaćica mu naime pri od- 
lasku pričvršćuje »kitu lakna« za še- 
šir, da joj lan iduće godine ljepši 
izraste. Gdjegdje dobiva i božićnicu 


kao dar. Poležaj je redovno muška- 
rac, ali katkada i žena. U nekim 
krajevima kažu, ako dođe žena u 
kuću prije nego muškarac, da ne će 
biti sreće »pri piščenci«. 

Na ŠTEFANJE — drugi dan Bo- 
žića — se po podne posjećuju me- 
đusobno rođaci i prijatelji. Takav 



DARIVANJE VOĆAKA BOŽIČNOM SLAMOM 
Sve 3 slike foto Stj. Dokušec 


učinjeni posjet uzvraća se na Novu 
Godinu. 

Pravi Božić po narodnom shvaća- 
nju traje tri dana. 1 u ta tri dana se 
ne uređuje soba. Na slami, koja je 
razbacana po sobi, naći ćemo uvijek 
nekoga, kako drijema i počiva. Sla- 
ma ostaje u sobi do »IVANUŠA«, 
treći dan Božića ujutro. Taj dan je 
prije izlaza sunca domaćin iznosi iz 
sobe i njome dariva voćke, da bolje 
rode. 

Iza Ivanuša slijedi »DROBNE DE- 
CE DAN«. Stari su ga zvali »Hero- 
doševo«, a gdjegdje i »Šibarjevo«. U 
nekim krajevima dolazi još i danas 
na Herodoševo ujutro u kuću susjed 
pa udara sve šibom po redu, naro- 
čito »maže« one, koje zatekne u kre- 
vetu. 


TVORNICA TRGOVAČKIH KNJIGA, ZAVOD 
ZA CRTANJE, KNJIGOVEŽNICA / PAPIRNICA 


MLAH RAMUŠĆAK, ZAGREB 


TRGOVAČKE KNJIGE / PISAĆI PRIBOR 
TVORNICA: MARtlLIĆEV TRG 1. TEL. 3663 
MALOPRODAJA: GAJEVA UL. 6, TEL. 3662 

DJECA PJEVAJU BOŽIČNE PJESME PRED 


ULAZOM U CRKVU 

Takav je božični običaj u Engleskoj, da škol- 
ska djeca dođu pred crkvena vrata, pa tu pje- 
vaju božične pjesme, kako to vidimo i ovdje 
na slici 


Tjedni kalendar dobre domaćice 

Rlmokat. 

kalendar 

Prosinac - Decembar 

Nedjelja 

Objed: Juha od puranske sitneži 
s rezancima. Pečeni puran s keste- 

26 

nima i kiselim paprikama. Božični 
kolači i voće. 

Sv. Stjepan 

Večera: Hladna puranska pečen- 
ka s kiselim krastavcima. 

Ponedjeljak 

Objed: Juha od cvjetače. Faši- 

27 

rano meso s kašom od krumpira. 
Savijača s makom. 

Ivan ap. 

Večera: Naduvak od makarona 
i jaja. 

Utorak 

Objed: Juha 'od celera: Krpice 
sa šunkom. 

Večera: Hladetina. 

Nev. dječ. 


Srijeda 

29 

Objed: Juha od kima. Varivo od 
kupusa sa svinjskim rebrima. 

V e č e r a: Pržena teleća jetra s 

Toma b. 

rižom. 

Četvrtak 

Ohjed: iPaprikaš od zeca. Po- 

30 

kladnTce. 

Večera: Pariške kobase s lukom 

Eugenij b. 

na octu i ulju. 

Petak 


31 

Objedr Juha od rajčice. Okru- 
gljice od jabuka. 

Večera: Pečeni šaran. Punč. 

Silvestar 1. p. 


Subota 

1 

Objed: Juha s kašom od zelenja. 
Pečeni odojak sa miješanom sala- 
tom. Torta od oraha. 


Večera: Odojak od objeda. 

Nova God. 

Punč. 


& T Q Z A BT I M A. 


ZA SILVESTARSKO VEŽE 

Punč od meda. Uspi 54 kg meda u 
1 litru vode pa dodaj malo cimeta i 
nekoliko (N e 1 k e n) te sok i narezanu 
koru jednog limuna. Sve to kuhaj 
dotle, dok se jedna šestina tekućine 
ne ukuha. Za vrijeme kuhanja ski- 
daj pjenu. Kad je tako skuhano, 
procijedi tekućinu kroz čistu krpu 
u posudu za punč i prilij 54 litre 
ruma. Taj se punč pije topao, ali 
hladan skoro još bolje prija. Može 
se u dobro začepljenoj boci i više 
tjedana čuvati. 

Punč od vina. Kuhaj 3 litre bije- 
log vina sa 54 litre ruma i 54 kg še- 
ćera, dok ne uzavre, pa ga tada po- 
nudi. 

Obiteljski punč. Natari kocke od 
Vi kg šećera dobro korom od 3 li- 
muna pa ih rastopi u 2 pune šoljice 
vrele vode. Ulij sok od 5 limunova, 
54 litre ruma, malo vanilije i 154 li- 
tre slabog vrelog čaja. 

Švedski punč. Kuhaj u 154 litre vo- 
de 75 dkg običnog šećera i 75 dkg 
stučenog kanđis-šećera, pa makni sa 
vatre i ulij 1 litru ruma, 1 bocu 
šampanjca i sok jednog limuna. Sve 
pusti da ohladi pa hladno ponudi. 

Snijeg od banana. Oguli nekoliko 
banana te ih nareži na kotačiće. Do- 
daj šećera iste težine, koliko važu 
oguljene banane, pa poklopi i ku- 
haj. U vreloj vodi rastopi .bijele že- 
latine (1 dkg na 54 kg banana) pa je 
ulij u banane zajedno s malo ruma. 
Sve skupa tuci sada pjenjačom, dok 
ne bude kao pjena. S. A. 

Zdravlje 

Ljekovitost luka i češnjaka. Pozna- 
to je bilo već i starim narodima, da 
luk i češnjak sadržavaju neku tajnu 
ljekovitu moć, zato se luk i češnjak 
nalazio u svakoj kući kao dobar do- 
maći lijek. Češnjak su naročito mno- 
go cijenili stari mornari na dalekim 
prekomorskim putovanjima, gdje im 
je češnjak bio često jedino svježe 
povrće, te ih je štitio od krvarenja iz 
usta, od ispadanja zubi i lošeg za- 
daha, 'a to su' sve znakovi avitamino- 
zne bolesti (scorbut). 

Novija su istraživanja dokazala da 
su mornari imali posve pravo. Luk 
i češnjak sadrže naime u sebi vita- 
min C, a to je glavni lijek protiv 
skorbuta. Danas već i liječnici pre- 
pisuju luk T češnjak protiv ovap- 
njenja žila te protiv različitih crijev- 
nih oboljenja. Uvjeren sam, da bi uži- 
vanje luka i češnjaka bilo još mnogo 
veće, kad poslije toga ne bi bilo ne- 
ugodnog zadaha iz usta. U novije 
vrijeme nastoje tvornice lijekova pri- 
praviti luk i češnjak u obliku tableta 
bez mirisa, pa će se tako taj stari 
domaći lijek uvesti i u službenu me- 
dicinu. Dr 1. K. 

Zimsko loženje i zračenje soba. 
Lakše je zagrijati sobu, negoli ju odr- 


žati u toplini. Čist zrak ugrije se 
šest puta brže od nečistog. Isto tako 
čiti zrak zadržaje duže toplinu od 
nečistog. Za to ne trebamo zagri- 
janu sobu držati cio dan zatvore- 
nom, a osobito onda ne ako se je u 
njoj jelo ili pušilo. Stoga treba otvo- 
riti prozore, da propuh očisti sobu 
od neugodnog vonja. To treba činiti 
osobito poslije iela i prije spavanja. 

1. S. 


ČUVAJMO OBUĆU 

Da obuća bude što duže imala li- 
jep oblik i izgled, potrebno je s njom 
postupati ovako: Čim se izuješ, osta- 
„ vi obuću kratko vrijeme na miru da 
? se izvjetri. Zatim stavi u nju kalup, 
a onda ju istom čisti. Najprije se 
očisti potplat i pete, a zatim gornji 
dio. Ako je obuća mokra, onda ju 
osuši; nu ne meći je blizu tople pe- 
ći ili na topli štednjak, tetom onda 
pošto se je osušila, turi u nju kalup, 
ili ju čvrsto nabij novinskim papi- 
rom. 

Neugodno je obuvati obuću, koja 
je bila mokra pa se je osušila pri va- 
tri. Ne samo da nas takova obuća 
žulja, nego i koža brže puca i kvari 
se. Da se tome izbjegne, treba mo- 
kru obuću ispuniti sa suhom zobi j 
ostaviti preko noći na miru. Zob će 
do jutra izvući iz obuće svu vjagu. 
Ali ujedno i sprečava da na obući ne 
puca koža. U jutro isprazni obuću, 
zob uspi u tanku kesicu i objesi na 
toplo mjesto, da se dobro osuši. 
Suhu zob možeš i opet upotrebiti: 
Čim je zob suhlja, tim je bolja. 

Elegantnija mokra obuća, ako se za- 
nemari, lako gubi oblik. Da se to ne 
dogodi, čim se izuješ, odmah u nju 
utrpaj toplu krpu. Obuća iz laka vrlo 
je osjetljiva na veliku toplinu, a i na 
veliku studen. Ta se obuća najprije 
obriše mekom krpom, natare se bje- 
lanjkom ili lukom; a zatim se namaže 
bijelom kremom i istare mekom kr- 
pom namočenom u ulju za lak. Nu 
najbolje je takvu obuću čistiti za to 
priređenom tinkturom, koja se kefi- 
com namaže. na obuću. Čišćenje svi- 
_ jetlih svilenih cipela preduzimlje se 
smjesom krumpirova brašna i ben- 
zina. Obuća od atlasa čisti se krpom 
namočenom u benzin, ili u špirit. Ci- 
pele zlatne ili srebrne boje nataru se 
srebrnom bronzom. Galoše i obuća 
od gume, čim se skine s nogu, opere 
se čistopi vodom; istare se suhom kr- 
pom ili za to priređenom kremom, ili 
Vazelinom. |. s. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. P A. S A. R X O 
Ilica 5 ZAGREB Ilica 5 

BOŽIČNI POZIV ISUSU 


0 dođi, razgrni skriven žar, 
Svud inje je u grudima, 

1 sve je led i mrtva stvar, 

Kad nisi Ti med ljudima. 

Težinom patnja tišti noć 
I željom razbludnih smjehova 
Caruje svijetom kobna moć 
Besramno razvratnih grjehova. 

Nepažnjom trne srca plam 
Pokriven vihorom snjegova. 
Mišljenje vlada: da je sram 
Bit borac časnih stjegova! 


Spjevao August Đarmati 

Dušmanski bdije očaj crn 
Srcem i našim maštama, 

Neznani sijač drač i trn 
Posija cvjetnim baštama. 

Sumnja nam čvrsto drži skut ,■ 
Nanosi bolna stradanja, 

Nestaju snage za nov put 
Pod teretom mrtvih nadanja. 

Laž sreće dijeli nemir i plač, 
Zaklanja svodove zvjezdane, 
Donesi istine plameni mač, 

Da spriječi pad u bezdane. 


0 dođi, razgrni skriven žar, 
Svud inje je u grudima 

1 sve je led i mrtva stvar, 
Kad nisi Ti med ljudima. 



FRANJO KSAVHR ORUBER 
skladatelj vrlo popularne njemačke božične 
pjesme „Stille Nacht, heilige Nacht“, koja se 
pjeva po cijelom svijetu, rodio se ravno prije 
150 godina u vojvodini Salzburgu u Austriji 


ILKIN BADNJAK 


(Svršetak sa str. 972.) 


osmijeha s usana, nos se još više objesi, otpuhnu 
nešto i šmrsi kroz zube čitajući pismo. 

»Pa ovo nije za mene,« poče, ali se ispravi 
pa će brzo: »A je H to vaš đete? Ako je vaš . . .« 
i opet se blagohotno nasmiješi, biva onda bi se 
primio posla, pa nastavi, kao da se ispričava: 
»Snate nema mesta, — sve puno, — ali za vaš 
dete r. P .« ovo je prošaptao, biva da ga nitko ne 
čuje. 

»Ovo je jedna uboga sirota,« knez će mu upo- 
prijekb,' !pa mu bez đkolišavanja nabraja, da su 
ih svi uputili, da dijete predadu u bolnicu i da 
ga bolnica mora primiti, jer za sirotinju plaća 
općina. 

Uozbilji se gospodin doktor, pa će s visoka: 

»'Nema mesta, a to spada pod školski lekar.« 

»Pa pregledajte ga makar, da nam ne umre 
na cesti, u kolima,« 

»Nema vreme,« okrenu im leđa i nestade ga 
u jednim Vratima. 

Šta qe sada? zapitaše se. Da se prituže? A ko- 
ja im korist od toga? Ovako će im dijete još 
i umrijeti. 

Vratiše se kolima. Odigoše ćebe i pogledaše 
liku. Ne miče. se. Nagnuše se nad lice. Ne diše. 
Položiše svoje ruke na dječju glavu. Ledena. 

Skočiše u bolnicu i ljuti i zdvojni, ali na sva 
navaljivanja samo jedan odgovor: 

»Ovo je bolnica, a nije groblje.« 

»Da je bogatije, našlo bi se mjesta, a sirotinju 
ni živu ni mrtvu ne ćete da primite!« ljutio se 
knez. »Ali ima još pravde, ako ne ovdje, ima 
je sigurno na nebu.« 

A kada su se kasno u večer vraćali u selo, bi- 
jelio se po poljima snijeg, iznad brda i šuma 
treperile su blistave Zvijezde, a mjesečina im je 


osvjetlivala izgažene blatnjave seoske putove. 
Stigavši na domak kolibice otkriše glave, pre- 
križiše se i poniješe na rukama tijelo llkino. 

Po kućama na bregovima sjala su badnja svi- 
jetla, a iz doline zanosio je vjetar šum Bosne. 

Pred kolibicu je istrčala Tomica raširenih 
ruku s licem, punim ufanja, ali kad: je vidjela 
njihova ozbiljna lica i nepomično llkino tijelo 
na njihovim rukama, grč joj stegnu grlo, noge 
joj se skameniše. Položiše maloga mrtvaca na 
sasušenu paprat. Koza iz svoga puta izvjedlji- 
vo diže glavu i tužno zameketa. 

Tomica se jedva osvijesti. Ne vjerujući svojim 
očima gleda čas u mrtvog liku, čas u sitne da- 
rove, što ih je bila poslagala po sandučiću. Sve 
joj se to pri svijetlu svijeće, koju je baš za 
Badnjak bila priskrbila, pričini kao u snu, ne- 
shvatljivo, neodređeno. 

Začudi se noćnim pohodnicima, koji dođoše 
iz prvoga komšiluka da čuvaju mrtvačku stražu. 
A tko bi im živima i bio došao u Badnjoj noći. 

IZ BOŽIČNOG IZLOGA. U 
izlogu neke knjižare bila je 
pred Božić izložena među osta- 
lim i jedna knjiga s ovim naslo- 
vom i naznakom cijene: »Što 
smo dužni svojoj djeci? Prije 
20 dinara, a sada samo 10 di- 
nara.« 

BOŽIĆ 'U SLJEPAČKOM ZA- 
VODU. I među slijepcima je 
proslavljen Božić. Svi su dobili 
po koji božićni dar. Stari slijepi 
Ivan izabrao je sebi par kocaka 
za kockanje, koje su se također 
nalazile među darovima. A onda 
je stao da traži, tko će se s njim 
kockati. Namjerio se na slijepog 
Marka, koji mu se naruga: 

»Baš si bedak! Ta mi ništa ne 
vidimo, pa kako da se kocka- 
mo?« 

»Znaš,« veli mu Ivan, »mi će- 
mo već po svom osjećanju po- 
goditi, koje su brojke, pa ćemo 
ih onda reći, a jedan drugom 
mora vjerovati.« 

I tako su se počeli kockati. 
Ivan baci svoju kocku pa će: 
»Ja imam dvanaest.« 

I Marko baci kocku: 

»A ja trinaest.« 


naslovna slika : 

Sretan nožić 

Foto M. <3. ti. 


SADRŽAJ „ OBITELJI " GOD. 1937. 
bit će priložen svim pretplatnicima 
u 1. broju god. 1938. 


£■3 -A- Xj E 


»Ne može to biti,« upadne 
Ivan smijući se, »ta na kockama 
ima samo 12 točaka.« 

»Imaš pravo,« odgovori Mar- 
ko, »ali mi smo se pogodili, da 
ćemo jedan drugom vjerovati.« 

PROFESORSKI. Sin zamolio 
oca, profesora, da se smije ići 
kupati. Ali otac mu odgovorit 
»Ne, sinko, ti ne smiješ prije u 
vodu, dok se ne naučiš plivati.« 

SAMO U POLOVICU. »Vi se 
zovete Jurić? Ni9te li vi možda 
slastičar Jurić?« 

»Samo u polovicu.« 

»Kako to mislite?« 

»Slastičar Jurić je naime moj 
brat blizanac.« 

DAROVIT DEČKO. Učitelj 
zemljopisa: »Koji od vas zna iz 
glave narisati jednu kartu?« 

»Ja!« javi se Mirko. 

»Koju znaš?« pita ga profesor. 

»Crvenoga keca!« 

U MLADOM BRAKU. »Moraš, 
draga, štedjeti plinom,« veli 
muž mladoj svojoj ženi. 

A ona ga upita bezazleno: 

»A šta ćeš ti, dragi, s ušteđe- 
nim plinom učiniti?« 

NA POČETKU ZIME. Padao 
je prvi snijeg. Mali Domko gle- 
da kroz prozor, pa će zamišlje- 
no mami: 

»Sad će skoro doći vrijeme, 
kada treba biti dobar.« 

»Zašto: vrijeme?« 

»Pa zato, što će opet skoro 
biti Božić!« 


STRAŠNA PRIJETNJA. Seljak 
gleda svoju gusku pa joj veli: 
»Pazi, da mi se dobro udebljaš, 
jer inače za Božić ne ćeš moći 
biti zaklana!« 

Najveća 
katoli- 
čka 
tvrtka 
glazbala 
u državi 


Diežla kolica 

dječji kreveti 1 sve ostalo 
željezno 1 mjedeno pohnćtvo 
najjeftinije kod 

FILIPA BAUMA 

DEŽMANOVA 2— PROLAZ TUŠKANAC 




ČIME JE TO ISKIĆEN BOR ČIKE DOBRIJ ANA? 



Božično veselje 
ćuti svaki stvor, 
i naš čika pošo 
kupovati bor. 


I za skupe novce 
kupio ga on, 
pa sad stupa s njime 
ko kakav baron! 


Kraj mesnice ide 
zamišljeni čika, 
ne čuje, da za njim 
sad se ori vika. 


Kod kuće opazi, 
da bor njegov krase: 
ne zlatni orasi, 
već masne kobase! 


Ilustrovani tjednik . Obitelj ‘ izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. . Obitelj ' izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik .Obitelji' 
Zagreb, Trerkova 1. Adresa uredništva i uprave .Obitelji’-. Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
.Obitelj' se tiska u Tiskari Narodnih Novina u Zagrebu. Za tiskaru odgovara V. Klrin. Deielićeva ul. 2. 






Jedna od stotina stranica kataloga Kastnera i Ohlera 



23-2 Francuska kapa, oso- 
bito dobra kakvoća, u raz- 
nim bojama i veličinama 
Din 13 -, sa metalnom iglom 

Din 18- 


Svi donji šeširi mogu se 
dobiti izradjeni od dlakavog 
pusta (flamoa) ili od „Haar- 
filz"-a uz doplatak od Din 
38. — po komadu. 
Ostali izbor ženskih i dječ- 
jih šešira izvolite razgledati 
u glavnom katalogu na 
stranicama 97 i 981 


23-1 Moderan ženski 
pusteni šešir, okolo uz- 
dignuti oblik, ukrašen 
rips vrpcom, u raznim 
bojama i veličinama 

Din 38 - 





23-3 Vrlo zgodna tokica, 

od dobrog pusta, u svim 
bojama i veličinama 

Din 38 - 


23-4 Obljubljeni kloš oblik 
ženskog šaška, podesan za 
starije dame i za one sa du- 
gom kosom, ukrašen vrpcom, 
u svim boiama i veličinama 
Oin 38 - 

23-5 Sportski pusteni 
šeširić, ukrašen vrpcom, 
u svim bojama i veliči- 
nama Din 38'-’ 




23-7 Moderan uzdignut 
oblik ženskog šešira, od 

dobrog pusta, ukrašen vrp- 
com. u raznim bojama i 
veličinama Din 50- 




23-6 Zaista moderan . 
oblik ženskog šešira, V. 

uzdignuti obod, ukrašen 
rips vrpcom i lakom, u ra- 
znim bojama i veličinama 

Din 52- 


23-10 Dražestan 
Seftlrfć, ko}i odli- 
čno pristaje. klož 
fazona, od finog pu- 
sta, ukrašen rips 
vrpcom i paspuliran 
lakom, u raznim bo- 
jama i veličinama 

Din 50- 


23-8 Zgodna puste- 
na toka, ukrašena 
koprenom, dobro pri- 
staje starijim dama- 
ma. u raznim boja- 
ma i veličinama ' 

Din 55- 


23-9 Šešir, koji se 
danas najviše nosi, od 

dobrog pusta, obrub- 
ljen sa lakom, u raz- 
nim modnim bojama i 
veličinama Qjn 55*- 


23-11 Oblik ženskog šešira. 

kojeg srećele samo kod dama. 
koje prate modu puslen. paspu- 
liran rips vrpcom, u raznim bo- 
jama i veličinama Din 55- 


23-12 Ovaj šeširić će Vam se 
zacijelo svidjatl I Izradjen je od 
dobrog pusta, ukrašen lakom I 
koprenom, a možete ga dobili 
u raznim bojama i veličinama 
Din 56- 




23-14 Zagrepčankama sa ovaj 
najviša svidje I I da znate : pusten 
je. ukrašen i paspuliran rips vrp- 
com. a cijena u boj'. koju želite i 
veličini koju trebale, samo 

Din 60*- 


3-i3 Ako ćete kupiti ovaj iailrlć 
zažellt ćete si Još jedan takav I Iz- 
radjen od dobrog pusta, ukrašen kom- 
binacijom Jednakog pusta, a cijena mu 
je samo Din 60*- 


Ako roba ne odgovara zamje- 
njujemo istu Hi vraćamo novac! 


ti a j već a trgovaćka i otpremna kuća u državi 



Hica 4 16 




% 



Donosimo nekoliko jednostavnih no vrlo ukusnih odijela za zimski sport. 1. Moderno skijaško odijelo 
sa hlačama dugim do nešto ispod koljena. Kaputić se zatvara patentnim zatvaračem, a isto tako i veliki dže- 
povi. Odijelo je jednobojno, dok šal i rukavice inogu biti od žive, šarene vune: — 2. Vrlo zgodan sportski 
prsluk od dufetina. Rukavi su od istobojne vune i to pleteno 3 pravo i 3 krivo. — 3. Odijelo za klizanje. 
Suknja je krojena poput hlača. Pulover je taman i od iste vune kao i kapica i rukavice. Kaputić je svjetliji 
od suknje, ukrašen džepovima, a vrlo jednostavan u kroju. — 4. Sportsko odijelo sa tamnoplavim hlačama 
i. šarenom kockastom bluzom od dufetina. Cijelo odijelo djeluje vrlo živo, ali ukusno. — 5. Skijaško odijelo 
od jednobojne debele tkanine. Ovratnik na kaputiću od baršuna. Rukavice, pulover, kratke čarape i rubac 
za glavu, sve od jednake vune u živoj boji. 


i; 







Križaljka 

Složio „B e k i !“, Zagreb 

Vodoravno: 1. narod, masa, 4. 
latinska lična zamjenica (genitiv), 7. 
grabežljiva zvijer, 10. drvo (staro- 
drevno), 13. žensko ime, 14. država 
u Južnoj Americi, 17. vrst pjesme, 
18. vrst guštera (asimilira boju), 20. 
plin od karbida, 22. poklon, 23. za- 
čin, 24. igraća karta, 25. smučanje, 
27. latinski: idem, 28. isto što i. 24. 
vodoravno, 29. engleski član, 33. ini- 
cijali ubijenoga hrvatskog političara, 
34. lična zamjenica (gen. pl.), 36. svo- 
jeručno (kratica), 37. grčko slovo 
(iza p), 39. sat, 40. pokrajina u Špa- 
njolskoj, 45. žensko ime, 49. žensko 
ime, 50. ljevičarska socijalna stran- 
ka, 51. napolje, 52. boj, 53. muško 
strano ime, 54. lična zamjenica (ž. 
r.), 55. stara mjera. 

Okomito: 1. mjesto vječnih mu- 
ka, 2. Nastaje kod sukoba, 3. kamen 
(pjesnički), 4. ostatak kod kartanja, 
5, satovi, 6. obala (u Kotoru), 7. ša- 
la (tuđica), 8. francuski: jedna, 9. 
zastarjela prehlada, 10. nizina, 11. 
sudbina, 12. novčani zavod, 15. je- 
dan (kajkavski), 16. pokazna zamje- 


nica (ž. r.)., 19. ono (njem), 21. la- 
tinski: ovaj, 22. zao duh, 26.zaroblje- 
na hrvatska pokrajina, 30. indijski 
čarobnjak, 31. vunena pletena roba, 
32. vrst kazališnoga komada, 33. čiš- 
ćen vodom (žen. rod), 35. ovaj čas, 
36. kratica za »stariji«, 38. lična za- 
mjenica, 39. rođak, 41. ura, 42. lice iz 
Biblije, 43. part. perf. od imati 


(skrać.), 44. jauk (dvoglas), 45. lična 
zamj. (plural), 46. ime grčkoga pisca 
dječjih basna (bez zadnjeg slova), 
47. industrijska biljka, 48. muško ime. 


Odgonetku križaljke treba poslati 
uredništvu do 15. siječnja. Uredništvo 
će medu odgonetače podijeliti 50 ro- 
mana. 


